Uļjana Semjonova

**Uļjana Semjonova**, īstajā vārdā **Iulijaka Semjonova**, pazīstama arī kā **Uļa** (dzimusi  Zarasos, mirusi ), bija latviešu basketboliste, spēlēja centra pozīcijā, bija PSRS sieviešu basketbola izlases dalībniece. U. Semjonovu uzskata par vienu no visu laiku izcilākajām basketbolistēm, viņa ir uzņemta basketbola izgudrotāja Džeimsa Neismita vārdā nosauktajā basketbola slavas zālē, laikraksta *[[La Gazzetta dello Sport]]* balvas ieguvēja (1979).

## Dzīvesgājums
Dzimusi  Zarasos, kur bija viņas mātes dzīvesvietai tuvākā dzemdību nodaļa. Cēlusies no vecticībnieku dzimtas, bērnībā kopā ar vecākiem dzīvoja Medumu pagasta Pabēržos.

1965. gadā viņu uzaicināja mācīties sporta skolā Rīgā viņas neparasti garā auguma dēļ. 1967. gadā trenera Strupovica vadībā viņa kopā ar Latvijas jauniešu izlasi izcīnīja savu pirmo zelta medaļu PSRS skolēnu spartakiādē. 15 gadu vecumā 2,12 metrus garā basketboliste sāka spēlēt TTT Rīga pieaugušo komandā, no 1975. līdz 1987. gadam bija komandas kapteine. No 1967. līdz 1989. gadam viņa TTT komandas sastāvā kļuva par desmitkārtēju Eiropas čempionvienību kausa ieguvēju un piecpadsmitkārtēju PSRS čempioni. TTT ierakstīta Ginesa rekordu grāmatā kā komanda, kas 18 reizes kļuva par Eiropas čempionvienību. 1971. gadā viņa kļuva par PSRS Nopelniem bagāto sporta meistari.

PSRS izlasē aizvadīja 18 sezonas no 1968. līdz 1986. gadam, kuru laikā nepiedzīvoja nevienu zaudējumu. Kopā ar PSRS izlasi Semjonova uzvarēja divās Olimpiskajās spēlēs, 3 reizes Pasaules čempionātā, 1973. gadā uzvarēja Universiādes basketbola turnīrā un 10 reizes triumfēja Eiropas čempionātā. No 1970. līdz 1985. gadam U. Semjonovu 12 reizes atzīna par Latvijas populārāko sportisti.

No 1988. līdz 1992. gadam viņa bija LOK viceprezidente, no 1991. gada Latvijas olimpiskās komitejas sociālā fonda prezidente.  U. Semjonova kā pirmā eiropiete tika izvirzīta uzņemšanai basketbola slavas zālē Springfīldā, ASV, kur tajā pašā gadā tika uzņemta. 1995. gadā viņa saņēma ceturtās šķiras Triju Zvaigžņu ordeni par īpašiem nopelniem Latvijas labā, kas ir Latvijas augstākais apbalvojums.

Pēdējos dzīves gados Semjonovai bija nopietnas veselības problēmas, 2022. gadā viņai amputēja kāju. Mirusi 2026. gada 8. janvārī.

## Sasniegumi

### Ar PSRS izlasi
* Olimpiskā čempione PSRS sastāvā: , 
* Pasaules čempione PSRS sastāvā: 1971, 1975, 1983
* Eiropas čempione PSRS sastāvā (10): 1968, 1970, 1972, 1974, 1976, 1978, 1980, 1981, 1983, 1985
* Universiādes čempione PSRS sastāvā: 1973

### Ar klubiem
* PSRS čempione Rīgas TTT sastāvā (15): 1968—1973, 1975—1977, 1979—1984
** PSRS čempionāta 2. vietas ieguvēja Rīgas TTT sastāvā: 1974, 1978, 1985
** PSRS čempionāta 3. vietas ieguvēja Rīgas TTT sastāvā: 1986
* PSRS kausa ieguvēja: 1969
* Eiropas čempionvienību kausa ieguvēja Rīgas TTT sastāvā (11): 1968—1975, 1977, 1981—1982
* Liliānas Ronketi kausa ieguvēja Rīgas TTT sastāvā: 1987

## Apbalvojumi
* Ļeņina ordenis (PSRS, 1985)
* Darba Sarkanā karoga ordenis (PSRS)
* 4. šķiras Triju Zvaigžņu ordenis (Latvija, 1995)
* Draudzības ordenis (Krievija, 2006)
* Par mūža ieguldījumu sportā (Latvija, 2007)

### Slavas zāles
* 1993: Basketbola slavas zāle (Springfīlda, ASV)
* 1999: Sieviešu basketbola slavas zāle (Noksvila, ASV)
* 2007: FIBA slavas zāle (Madride, Spānija; uzņemta )

## Bibliogrāfija
* 
* 

## Atsauces

## Ārējās saites

* Basketbola slavas zāle 
* FIBA slavas zāles profils 
* NBA mājaslapas profils 
* LOK profils 
* ''Sports Reference profils 
* Laimīga, optimiste, patriote — izcilā Uļjana Semjonova 
* Blogs: Uļjanai Semjonovai — 60!